section_heading: Životopis
paragraph_text: Za života objavio je svega osamnaest pjesama: u Telegramu i Istarskom mozaiku. Nakon njegove smrti objavljene su mu izabrane pjesme u časopisu Istra, Buzetskom zborniku i Novoj Istri. Ukupan opus čini mu 37 pjesama. Premda mali opus, koji je prekinut u vrijeme Brozićeva procvata, iznimno je važan. Spada među najznačajnije istarske pjesnike šezdesetih i sedamdesetih godina 20. stoljeća. Vodeći je pjesnik u hrvatskom poslijeratnom pjesništvu pobune.